
REFERAT
Privind conferirea titlului de Cetăţean de Onoare al municipiului Timişoara 
                                   domnului prof.univ.dr.med. Ştefan Iosif Dragulescu






             Având în vedere adresa cu numarul SC2015-19630 din 22.07.2015 din partea Universităţii de Medicină şi Farmacie ,,Victor Babeş’’ din Timişoara, propunem acordarea titlului de Cetăţean de Onoare al municipiului Timişoara domnului prof.univ.dr.med. Ştefan Iosif Dragulescu, Rector al Universităţii  de Medicină şi Farmacie în perioada 1992-2012, Senator în Senatul Romaniei in perioada 1992-2012, Ministru al Sănătăţii în perioada 1996-1997,Deputat în Parlamentul României in perioada 2008-2012,  medic de excepţie şi cercetător, om de cultură şi profesor de renume.

                       Ştefan Iosif Dragulescu are o mare contribuţie la dezvoltarea activitaţii medicale şi ştiinţifice din România astfel:

· Elaborează ca prioritate naţională trei monografii: de electrocardiografie, de electrocardiografie Doppler şi de cardiologie intervenţională,
· Utilizează şi dezvoltă în premieră naţională autotransplantul de celule stem în infarctul miocardic şi a unor metode noi de tretament prin electrofiziologie a tahiaritmiilor cardiace,
· Este fondatorul şi primul director al Institutului de Boli Cardiovasculare Timişoara,
· În calitate de Ministru al Sănătaţii, este initiatorul reformei sanitare din România prin implementarea Legii Asigurărilor Sociale de Sănătate din iulie 1997 si Legii privind înfiintarea şi funcţionarea Colegiului Medicilor din România,
· Realizearea corpurilor de cladire ale Facultaţii de Stomatologie şi Farmacie din cadrul Universităţii de Medicină şi Farmacie ,,Victor Babeş’’ din Timişoara,
      
                    Pentru toate acestea şi multe alte merite este membru in prestigioase organizaţii ştiinţifice şi profesionale. În acelaşi timp, recunoaşterea naţională şi internaţională a activitaţii desfasurate s-a concretizat prin numeroase premii si distincţii.

                       Prodigioasa activitate de dezvoltare a medicinei la nivelul municipiului şi ţarii noastre , il recomandă pentru acordarea titlului de Cetăţean de Onoare al municipiului Timişoara pe domnul prof.univ.dr.med. Ştefan Iosif Dragulescu.

